《谢以道惠藤枕》
明代·黄衷

结雾盘烟拂欲无，冈州新样冠江湖。水晶帘捲漏声近，云母屏开暑气徂。

但使品流齐玉虎，肯教风韵避珊瑚。华山未入希夷梦，却付东曹信所须。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。